Държавен вестник, бр. 97, 2012 г., стр. 73

БРОЙ  97	
Д Ъ Р Ж А В Е Н  В Е С Т Н И К 	
СТР.  73  
сими компютри, UPS-и, сървъри, активно мрежово 
оборудване и др. Осигурен е достъп до интернет за 
международен и за български трафик. Извършва се 
редовна поддръжка, профилактика и актуализиране 
на активното и пасивното оборудване, хардуерно 
и софтуерно обновяване на сървърните машини и 
на операционни системи и приложения на персо­
налните компютри. Регулярно се архивират данни. 
Компютърната осигуреност на служителите е на 
високо равнище. Всеки служител разполага с пер­
сонален компютър, персонален мрежов акаунт и с 
електронна поща. За дирекция „Хидромелиорации“ 
е необходим специализиран компютърен софтуер, 
какъвто обаче не е разработен. Би следвало да 
се изготвят необходимите характеристики и да 
се възложи разработка, като е възможно да се 
търсят източници на финансиране по линия на 
европейските фондове за повишаване на капаци­
тета на МЗХ. 
Министерството поддържа уебстраница. Като 
слабост може да се отбележи, че информацията за 
самото МЗХ и функциите на отделните структурни 
звена е оскъдна и не се актуализира. Например 
към 31.12.2010 г. не са представени функциите на 
дирекциите от специализираната администрация, 
нито Правилник за устройството и дейността на 
МЗХ. Информацията също не е актуализирана 
след създаване на дирекция „Хидромелиорации“ 
и дирекцията липсва в структурата на министер­
ството. На интернет страницата продължава да 
стои информация за закритата с решение от юни 
2010 г. Изпълнителна агенция по хидромелиора­
ция като второстепенен разпоредител с бюджетни 
кредити и др.
Взаимодействие и координация с други ин­
ституции 
Взаимодействието с другите институции се 
оценява като добро. По време на проучването на 
място беше изразена препоръка за по-добро вза­
имодействие с МОСВ по отношение на поставяне 
на приоритетите за управление на хидромелиора­
тивния фонд и неговото въздействие върху окол­
ната среда. Например в някои части на страната 
(Натура 2000, местообитания и др.) е необходима 
по-ефективна координация с цел определяне на 
приоритетите при изграждане и функциониране на 
хидромелиоративните съоръжения или друга свър­
зана с управление на хидромелиорациите дейност.
Взаимодействието със сдруженията за напоя­
ване се оценява като добро, макар че се изказват 
резерви по отношение на Закона за сдруженията 
за напояване, който не стимулира развитието на 
сектора. „Законът трябва да се промени и да поз­
волява сравнително лесно да се учредяват сдружения 
за напояване, като указва достатъчно ясни правила 
за работата им, които да допринасят за развитие 
на сектора. Сегашните правила са конструирани 
така, че не позволяват развитие на сектора.“
Изводи:
Състояние и развитие на персонала
· Квалификацията на персонала с функции в 
областта на хидромелиорациите в министерството е 
на високо равнище. Всички специалисти са с висше 
образование с подходящи специалности. Делът на 
младите служители под 40 години е нисък (под 
30 %) и се наблюдава тенденция към застаряване 
на персонала, която се дължи отчасти на липса на 
млади кадри с подходяща квалификация. 
· Потребностите от допълнителен персонал 
както в дирекция „Хидромелиорации“, така и в 
областните дирекции „Земеделие“ се свързва с 
проблема липса на млади специалисти по хидро­
мелиоративно и хидротехническо строителство, 
геодезия и земеустройство. Необходимо е назна­
чаване на такива специалисти за осигуряване на 
приемственост, така че по-старите служители да 
предадат опита си на по-младите преди пенси­
ониране. В количествено отношение персоналът 
в дирекция „Хидромелиорации“ се оценява като 
недостатъчен, като се идентифицира потребност 
от (поне) още 4 щатни бройки.
· Като цяло МЗХ изпълнява нормативните 
изиск­вания във връзка с управлението на човешките 
ресурси. Повишаване на текущата квалификация 
на служителите, които се занимават с хидромели­
орации, не е сред приоритетите в работата, което 
може да се отчете като недостатък. Презумпцията 
на ръководството е, че те имат необходимото 
образование и квалификация за изпълнение на 
задълженията си и затова обучение се организи­
ра основно за разясняване на нормативни актове 
(напр. ЗУТ) и при промени в нормативната уредба.
Вътрешна организация на работа и материално-
техническа осигуреност
· МЗХ е приело редица правила, които регла­
ментират различни аспекти от организацията на 
работата. Отделно и подробно са разписани съг­
ласуваността и оперативността по дейности, които 
се отнасят до две или повече административни 
звена, като е определен редът за обща коорди­
нация, субординация, взаимна информираност и 
контрол по изпълнението.
· Като слабост може да се отчете тежката 
бюрократична процедура при взаимодействие 
между звената вътре в министерството, което 
забавя реакциите при необходимост от спешни 
действия. Спецификата на работата на дирекция 
„Хидромелиорации“ изисква понякога вземане на 
бързи решения, а съществуващата система за взе­
мане на решения забавя и затруднява оперативната 
работа. В този контекст решение би могло да се 
търси в промени във вътрешната организация, 
като се определят въпроси, които се класифицират 
като спешни и следва да се ползват с приоритет, 
в случая по отношение на управление на водите. 
· През годините МЗХ не е приело необходи­
мите документи за осигуряване на ефективно и 
ефикасно управление на хидромелиоративния фонд, 
като например Стратегия за управление и развитие 
на хидромелиоративния фонд, Методика за опре­
деляне на цените за водоползване за напояване. 
· Материално-техническата и информационна­
та осигуреност в Министерството на земеделието 
и храните е на много добро равнище. 
· Идентифицира се потребност от специализи­
ран компютърен софтуер за нуждите на дирекция 
„Хидромелиорации“. Необходимо е да се изготвят 
характеристики и да се възложи разработка, като е 
възможно да се търсят източници на финансиране 
по линия на европейските фондове за повишаване 
на капацитета на МЗХ.